AIŠKINAMASIS RAŠTAS

Dėl savivaldybės turto perdavimo pagal panaudos sutartį

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau - administracija) iš asociacijos Lietuvos aklųjų ir silpnaregių sąjungos (toliau – sąjunga) gavo 2019 m. birželio d. raštą Nr. „Dėl Panaudos sutarties sudarymo“, kuriame prašoma suteikti patalpas Molėtų savivaldybės teritorijoje gyvenančių neįgaliųjų socialiniam integravimui į bendruomenę (Molėtų filialo vykdomai veiklai). Tuo pačiu raštu sąjunga įsipareigoja perduotą turtą prižiūrėti, atlikti perduoto turto einamąjį ir kapitalinį remontus. Šiuo metu patalpos nenaudojamos ir teikiamas sprendimo projektas dėl patalpų perdavimo pagal panaudos sutartį sąjungai.

Su sprendimą pagrindžiančiais dokumentais galima susipažinti Turto skyriuje.

 Parengto sprendimo projekto tikslas - perduoti 10 metų centrui savivaldybei nuosavybės teise priklausantį ir šiuo metu Molėtų kultūros centro patikėjimo teise valdomą nekilnojamąjį turtą pagal turto panaudos sutartį.

**2.** **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 14 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 4 punktas, 2, 3, 4 dalys, 27 straipsnio 1 dalies 2 punktas;

Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-13 „Dėl Molėtų rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 2.4, 4.2, 5.1.1 papunkčiai, 3 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų kultūros centro patikėjimo teise valdomos, bet funkcijoms vykdyti nereikalingos patalpos bus perduotos sąjungai, kurios bus naudojamos neįgaliųjų socialiniam integravimui į bendruomenę.

Neigiamų pasekmių nenumatoma.

**4. Priemonės sprendimui įgyvendinti**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija ir Molėtų kultūros centras.